Súradnice: 49°28′21″S 15°00′11″V﻿ / ﻿49,472569°S 15,003175°V﻿ / 49.472569; 15.003175

**Kostol svätého Michala archanjela** je budova gotického rímskokatolíckeho kostola nachádzajúca sa na námestí Slobody v historickej mestskej pamiatkovej zóne mesta Pacov v okrese Pelhřimov v kraji Vysočina v Česku. Má priznaný štatút kultúrnej pamiatky.

Dejiny a charakteristika
------------------------

Pôvodný kostol z ktorého sa zachovali základy a časť veže bol postavený už v 13. storočí.

Do dnešnej podoby bol kostol prestavaný v druhej polovici 14. storočia. Vtedy bol postavený presbytár, steny hlavnej lode, vstupný portál a klenby. Hlavný portál pochádza z roku 1380. Klenby presbytára pochádzajú až z 15. storočia.

Na začiatku 16. storočia boli zaklenuté hlavné priestory chrámu. V polovici 16. storočia bola v kostole postavená bohato zdobená kruchta, na ktorej sú znázornené výjavy zo Starého a Nového zákona.

Obdĺžnikové okná pochádzajú z obdobia renesancie.

Sakristia v kostole je baroková a pochádza zo začiatku 18. storočia a z tejto doby pochádza aj väčšina zariadenia interiéru.

V roku 1727 požiar vážne poškodil strechu a celú budovu, ktorá bola následne zrenovovaná. V roku 1744 vyhorela veža, ktorá bola renovovaná až v 19. storočí v roku 1876. V rámci tejto renovácie veže na nej bolo pristavané ďalšie poschodie za účelom umiestnenia hodín.

Hlavný oltár pochádza z 18. storočia, v roku 1890 bol zreštaurovaný.

V rokoch 1907 - 1909 prebehla oprava budovy kostola, pri ktorej bol plášť budovy opatrený hydraulickou omietkou. Zatiaľ posledná renovácia prebehla v roku 1997.

Kostol je postavený v gotickom slohu. Stavba je orientovaná k severovýchodu. Budova je dvojloďová a lode nie sú rovnako veľké. Severná loď je širšia a skladá sa z troch polí, južná loď je užšia, má iba dve polia a prilieha ku konštrukcii veže. Veža je štvorcového pôdorysu a má 6 poschodí.

Zaujímavosti
------------

* Na operadlách lodi a presbytára sú opreté reliéfne dosky zo 14. storočia s postavami remeselníkov, ktorí stavali kostol, s postavou svätého Václava a so znakom rodu Malovcov z Pacova.
* Veža kostola je vo svojej dnešnej podobe zo 70. rokov 19. storočia, kedy bola renovovaná po poškodení spôsobenom požiarom.
* Kostol bol využívaný spoločne katolíkmi aj utrakvistami.
* V kostole sa nachádza náhrobný kameň Hrona z Pacova z obdobia okolo roku 1300 a drevený epitaf Zikmunda Myslíka z Hyršova z roku 1666. Okrem týchto dvoch hrobov je na južnej a východnej stene kostola osadených ďalších 16 náhrobkov.
* Kostol mal mať pôvodne dve veže a druhá veža sa aj začala stavať, nebola však dokončená.

Galéria
-------

* Celkový pohľad na kostol z juhozápaduCelkový pohľad na kostol z juhozápadu
* Pohľad na kostol zo severu od Pacovského zámkuPohľad na kostol zo severu od Pacovského zámku
* Celkový pohľad na kostol zo západuCelkový pohľad na kostol zo západu
* Celkový pohľad na kostol zo severuCelkový pohľad na kostol zo severu
* Celkový pohľad na kostol zo severovýchoduCelkový pohľad na kostol zo severovýchodu
* Západná fasáda kostolaZápadná fasáda kostola
* Pozdĺžny rez kostolomPozdĺžny rez kostolom
* Priečny rez kostolomPriečny rez kostolom
* Pôdorys kostolaPôdorys kostola
* Vstup do sakristie kostolaVstup do sakristie kostola
* Hlavný oltár v kostoleHlavný oltár v kostole
* Bočný oltár v kostoleBočný oltár v kostole
* Náhrobný kameň Hrona z PacovaNáhrobný kameň Hrona z Pacova

Referencie
----------

1. 1 2 3 4  dedictvivysociny.cz
2. 1 2 3  kudyznudy.cz
3. 1 2 3 4 5 6 7 8 9  hrady.cz
4. 1 2 3 4 5 6 7 8 9 10 11 12 13 14 15 16 17 18  farnostpacov.cz
5. 1 2 3 4 5 6  vysocina.eu
6. ↑  mestopacov.cz
7. 1 2 3 4 5 6 7 8  turistika.cz